En 41-årig kvinde blev midt på eftermiddagen dræbt på Skagensvej mellem Strandby og Jerup. I følge Nordjyllands Politi kom kvinden kørende nordpå, da en overhaling gik galt. Den 41-årige kørte frontalt ind i en modkørende bil med to voksne og tre børn. - De tre børn er kørt til Hjørring med skrammer, og slap med livet i behold, siger Michael Elkjær vagtchef ved Nordjyllands Politi til TV2/Nord. Også de to voksne er uden for livsfare, og Politiets teknikere går nu i gang med undersøgelser på ulykkesstedet. Skagensvej var spærret i flere timer efter ulykken.

Opsummering:
41-årig kvinde dræbt på stedet nord for Strandby. Overhaling gik galt.